open-index/open-wikipedia-markdown huggingface dataset:
20 suosikkia – Kaikki rakkauteni

**Kaikki rakkauteni** on *20 suosikkia* -sarjassa vuonna 2002 julkaistu kokoelma-albumi, jolla on  The Beatles -yhtyeen kappaleiden suomennoksia.
## Kappaleet
# Hän sinun on *(She Loves You)* - J. Lennon - P. McCartney, suom. san. Saukki, sov. J. Liebkind -The Hounds - 2:14 (1964)
# Kovan päivän ilta *(A Hard Day's Night)* - J. Lennon - P. McCartney, suom. san. R. Helismaa - The Esquires - 2:21 (1964)
# En voi ostaa rakkauttasi *(Can't Buy Me Love)* - J. Lennon - P. McCartney, suom. san. R. Helismaa, sov. M. Sortila - Eddy & The Lightnings - 1:59 (1964)
# Rakkautta vain *(All You Need Is Love)* - J. Lennon - P. McCartney, suom. san. K. Tuomisaari, sov. E. Linnavalli - Kristina Hautala - 3:32 (1967)
# Eleanor Rigby - J. Lennon - P. McCartney, suom. san. J. Raittinen - Topmost - 2:28 (1966)
# Michelle - J. Lennon - P. McCartney, suom. san. T. Valkama, sov. N. Johansson - Kivikasvot - 2:26 (1966)
# Elämältä en halua enempää *(Obla-di, Obla-da)* - J. Lennon - P. McCartney, suom. san. J. Vainio, sov. N. Johansson - Erno - 3:05 (1969)
# Meidän yhteinen *(From Me To You)* - P. McCartney - J. Lennon, suom. san. Solja Tuuli, sov. J. Liebkind - Ann Christine & Johnny - 2:04 (1964)
# Kaikki rakkauteni *(All My Loving)* - J. Lennon - P. McCartney, suom. san. K. Kuuva - Eero & Jussi & The Boys - 2:02 (1964)
# Kuiskaa *(This Boy)* - J. Lennon - P. McCartney, suom. san. J. Vainio, sov. E. Linnavalli - Danny - 2:03 (1966)
# Tyttö *(Girl)* - J. Lennon - P. McCartney, suom. san. T. Valkama, sov. N. Johansson - Kai Hyttinen - 2:42 (1966)
# Hei pojat *(Day Tripper)* - J. Lennon - P. McCartney, suom. san. R. Reiman, sov. J. Sivonen - Taiska - 3:38 (1982)
# Älä kiusaa tee *(Bad To Me)* - J. Lennon - P. McCartney, suom. san. Saukki, sov. J. Salo - Laila Kinnunen - 2:16 (1964)
# Lady Madonna - J. Lennon - P. McCartney, suom. san. P. Reponen, sov. E. Linnavalli - Kirka - 2:10 (1971)
# Ovensuu *(The Long And Winding Road)* - J. Lennon - P. McCartney, suom. san. J. Vainio, sov. M. Johansson - Pepe Willberg - 3:12 (1976)
# Peitä jälkesi *(Run For Your Life)* - J. Lennon - P. McCartney, suom. san. V. Salmi, sov. Karma - Karma - 2:48 (1975)
# Eilinen *(Yesterday)* - P. McCartney - J. Lennon, suom. san. T. Valkama, sov. A. Hyvärinen Markku Aro - 2:43 (1976)
# Paulin taikakaulin *(Maxwell's Silver Hammer)* - J. Lennon - P. McCartney, suom. san. J. Virtanen, sov. J. Salo - Vesa-Matti Loiri - 3:07 (1973)
# Kaupungin harmain mies *(When I'm Sixty-Four)* - J. Lennon - P. McCartney, suom. san. J. Vainio, sov. N. Johansson - Robin - 2:51(1967)
# Keltainen jäänsärkijä *(Yellow Submarine)* - J. Lennon - P. McCartney, suom. san. J. Vainio, sov. J. Salo - Simo & Spede - 3:02 (1966)

## Tuotanto
* 1, 4, 8, 10, 13, 14, 18, 20 - Scandia
* 2, 3, 6 - Fazer Finnlevy
* 5, 9 - Discophon
* 7, 11, 12, 15, 16, 17, 19 - Finnlevy

## Lähteet
CD-levy 5050466-1426-2-7 (Warner Music Finland, 2002)
Paris-Geschütz

**Pariisin-tykki** eli **Paris-Geschütz** eli **Kaiser-Wilhelm-Geschütz** ( eli *[[Vilhelm II (Saksa)|Keisari Vilhelm]] -tykki*) oli saksalainen rautatietykki, jolla tulitettiin Pariisia ensimmäisessä maailmansodassa maalis-elokuussa 1918.

Sen suunnitteli Krupp-yhtiö, tarkoituksenaan luoda tykki pommittamaan Pariisia saksalaisten linjojen takaa. Ampumaetäisyys oli 120&nbsp;km, joten tarvittiin järeitä ja erikoisia ratkaisuja; esimerkiksi putken pituus on 176 kaliiperinmittaa (37 metriä). Kanuunan nimellinen kaliiperi oli 210 millimetriä, mutta ammusten halkaisija vaihteli 210–230 millimetrin välillä. Ne oli ammuttava oikeassa järjestyksessä pienimmästä suurimpaan, koska tykin putki kului nopeasti suuren lähtönopeuden takia. Yksi putki kesti noin 65 laukausta, ja niitä valmistettiin seitsemän.

Ajoainelataus painoi 150&nbsp;kg, ja ammus nousi stratosfääriin saakka, saavuttaen suurimmillaan 40&nbsp;km:n korkeuden ennen putoamistaan maahan. Tuli ei ollut kuitenkaan erityisen tehokasta, koska ammuksessa oli vain 15&nbsp;kg räjähdysainetta ja paksu metallikuori, joka tuotti isoja sirpaleita.

Tykki asennettiin 380&nbsp;mm:n rautatietykin alustalle, ja sitä käytti 80 keisarillisen laivaston merimiestä vara-amiraali Roggen alaisuudessa, koska ase oli kehitetty Bayern-luokan taistelulaivan tykkiin perustuvan 38 cm SK L/45 "Max" -rautatietykin pohjalta.

Tykillä ammuttiin sodan aikana saksalaisten lähteiden mukaan 367 laukausta, ranskalaisten mukaan 320 laukausta, joista 183 putosi Pariisiin. 256 ihmistä kuoli ja 620 haavoittui tykin tulesta.

## Ominaisuudet
* Järeä pitkän kantaman kanuuna
* Kaliiperi: 210&nbsp;mm
* Suurin kantama: 126–131&nbsp;km
* Ampumatarvike: sirpalekranaatti
* Kranaatin paino: 120&nbsp;kg (vaihteli ammuksesta riippuen)
* Kranaatin lähtönopeus suurimmalla panoksella: 2&nbsp;000&nbsp;m/s (7&nbsp;200&nbsp;km/h)
* Paino: noin 750&nbsp;000&nbsp;kg

## Lähteet
* Ian Hogg: *20th century Artillery*  

### Viitteet

## Aiheesta muualla

* Paris-Geschütz. Firstworldwar.com 
* Le canon qui bombarda Paris 
* Majuri Einar Ahlfors : Pariisin pamaukset. Todenmukaista satua ja satumaista totuutta, Hakkapeliitta, 08.04.1930, nro 15, s. 12, Kansalliskirjaston digitaaliset aineistot
Liivi (vaate)

**Liivi** on edestä napitettu hihaton vaate tai umpinainen pujoliivi. 

Lähinnä työasuina on olemassa myös kalastajan-, reportterin-, erä-, heijastin- ja taktisia liivejä.

## Historia
Ennen vanhaan liivit olivat yleisempiä. Miehet käyttivät niitä toiseen maailmansotaan asti yleisesti puvun kanssa. Frakkiin ja smokkiin kuuluvat niin ikään liivit; frakin kanssa on käytössä erityinen frakkiliivi ja smokingin kanssa vyöliivi. Liivin nappiin oli kiinnitetty taskukellon ketju, ja itse kello oli liivin taskussa.

 

## Katso myös
* Frakki
* Smokki
* Solmio
* Rusetti
* Kravatti




## Lähteet

## Aiheesta muualla
Sukukypsyys

**Sukukypsyys** on eliön kehityksessä saavutettu vaihe, jolloin se pystyy lisääntymään. Ihmiset saavuttavat sukukypsyyden murrosiässä.

Useimmat monisoluiset eliöt eivät ole syntyessään (tai itäessään) sukukypsiä, ja riippuen lajista, sukukypsyyden saavuttamiseen voi kulua aikaa päiviä, viikkoja tai vuosia. 

Sukukypsyyteen liittyy sukusolujen tuoton alkaminen ja eliön fenotyypissä voi tapahtua suuriakin muutoksia. Sukukypsyyden saavuttamisen aikoihin eliölajin eri sukupuolet voivat muuttua enemmän toisistaan eroaviksi. 

Eliön saavutettua sukukypsyyden siitä voi myöhemmin tulla taas lisääntymiskyvytön. Joissain tapauksissa sukukypsyyden saavuttanut eliö voi vaihtaa sukupuoltaan tai se voi olla hermafrodiitti eli kaksineuvoinen.
Ympäristöjohtaminen

**Ympäristöjohtaminen** on liikkeenjohdon ala, joka keskittyy ympäristönsuojelun ja yritystoiminnan leikkauspisteisiin. Ympäristöjohtaminen tukeutuu usein ympäristöjohtamisjärjestelmiin, joita ovat mm. ISO 14001 ja EMAS-järjestelmä. Ympäristöjohtaminen on kytköksissä yritysvastuun konseptiin ja voi ottaa huomioon myös sosiaalisen vastuun teemoja.

## Historia
Ympäristöjohtamisen synty ajoittuu 1960-luvun lopulle ympäristöherätyksen aikaan. Aluksi ympäristöjohtaminen oli vastahakoista mukautumista kiristyvään lainsäädäntöön. Vasta 1980-luvun puolestavälistä lähtien yritykset alkoivat itse korostaa toimintansa ympäristönäkökulmaa. Tähän vaikutti sekä kasvava paine kuluttajien ja julkisen vallan suunnasta että kestävän kehityksen käsitteen syntyminen. Yritykset saattoivat ainakin jollain tasolla yhdistää kestävän kehityksen normaaliin taloudelliseen toimintaan, kun taas aikaisempi puhe nollakasvusta oli yrityksille liian radikaalia. Nykyään yritysten ympäristöstrategiat ovat jo entistä enemmän sidoksissa yritysten liiketoimintastrategioihin. Yritykset ovat myös ottaneet käyttöön ympäristöjärjestelmiä, kuten ISO 14001 tai vaativamman Euroopan unionin asetukseen perustuva EMAS-järjestelmän.

## Ympäristöasioiden hallintajärjestelmät
1990-luvun alkupuolella kehitettiin ympäristöjärjestelmät ympäristöjohtamisen työkaluiksi. Ensimmäinen standardi oli englantilainen BS 7750, jonka ensimmäinen versio julkaistiin vuonna 1992. Ensimmäiset toimipaikat Suomessa sertifioitiin BS 7750:n mukaan vuonna 1994. Myöhemmin kansainvälinen ISO 14001 -standardi korvasi BS 7750:n Suomessa. Vuonna 1993 julkistettiin EU:n asetukseen perustuva EMAS-järjestelmä.

Kansalliset ja Euroopan laajuiset ympäristöjärjestelmät edistivät kansainvälisen standardin luomista. Kansainvälinen ISO 14001 -standardi julkistettiin vuonna 1996 ja siitä tuli nopeasti suosituin järjestelmä kaikkialla maailmassa.Standardin uusin painos on vuodelta 2015. Suomen Standardisoimisliitto SFS on vahvistanut standardin ISO 14001 kansalliseksi standardiksi SFS-EN ISO 14001 ja julkaissut sen suomeksi.

## Ympäristöjohtamisen koulutus
Suomessa on mahdollista saada koulutusta ympäristöjohtamisen alalla. Jyväskylän yliopisto tarjoaa pohjoismaiden vanhinta ympäristöjohtamisen maisteri- ja tohtorikoulutusta. Koulutusohjelma käsittelee erilaisia ympäristöjohtamisen ja yritysvastuun teemoja, mm. elinkaariarviointia, kestävää kulutusta ja markkinointia sekä kestävän kehityksen mukaisia yritysstrategioita.

## Katso myös
* Ympäristösuunnittelu

## Lähteet

## Kirjallisuutta
* 
* SFS-EN ISO 14001 Ympäristöjärjestelmät. Vaatimukset ja niiden soveltamisohjeita. 3. painos SFS 2015

## Aiheesta muualla
* SFS ISO 14000 Ympäristöjohtaminen
Giuseppe Gibilisco

**Giuseppe Gibilisco** (s. 5. tammikuuta 1979 Syrakusa) on italialainen seiväshyppääjä.

Gibilisco sai pronssia nuorten MM-kilpailuissa Annecyssa 1998 tuloksella 520. Sydneyn olympialaisissa 2000 hän sijoittui kymmenenneksi. Seuraavana vuonna hän sai hopeaa Välimeren kisoissa ja pronssia alle 23-vuotiaiden EM-kilpailuissa Amsterdamissa. Münchenin EM-kilpailuissa 2002 hän oli kymmenes ja Birminghamin MM-hallikisoissa 2003 kahdeksas.

Gibilisco voitti seiväshypyn maailmanmestaruuden 2003 Pariisissa omalla ja Italian ennätyksellä 590. Seuraavana vuonna hän oli kuudes Budapestin MM-hallikisoissa ja sai pronssia Ateenan olympialaisissa tuloksella 585. Vuonna 2005 hän voitti Euroopan cupin seiväskilpailun ja sijoittui viidenneksi Helsingin MM-kilpailuissa.  hän oli kolmas. Göteborgin EM-kilpailuissa 2006 hän sijoittui seitsemänneksi.

Gibilisco sai heinäkuussa 2007 kahden vuoden kilpailukiellon yhteyksistään italialaislääkäri Carlo Santuccioneen ja kielletyn aineen käytöstä tai käytön yrityksestä. Syyskuussa 2007 Italian yleisurheiluliiton valituslautakunta vapautti Gibiliscon, mutta lokakuussa 2007 Italian olympiakomitea vahvisti Gibiliscon kilpailukiellon. Heinäkuussa 2007 Gibilisco ilmoitti lopettavansa uransa dopingsyytösten vuoksi. Toukokuussa 2008 urheilun kansainvälinen välitystuomioistuin (CAS) kuitenkin kumosi Gibiliscon kilpailukiellon, ja hän on sittemmin jatkanut uraansa. Berliinin MM-kilpailuissa 2009 hän sijoittui seitsemänneksi. Dohan sisäratojen MM-kilpailuissa 2010 hän karsiutui loppukilpailusta. Samana vuonna Barcelonan EM-kilpailuissa hän sijoittui neljänneksi samalla tuloksella 575 cm kuin kolmanneksi sijoittunut Przemysław Czerwiński. Pariisin sisäratojen EM-kilpailuissa 2011 hän karsiutui jäätyään ilman tulosta.

Gibilisco on myös voittanut useita Italian mestaruuksia.

## Lähteet
L’Arena

**L’Arena** on Veronan kaupungin ja maakunnan paikallinen jokapäiväinen sanomalehti. Se on ilmestynyt vuodesta 1866. Sitä julkaisee La Società Athesis S.p.A. Levikki on noin 50&nbsp;000.

## Aiheesta muualla
* L’Arenan kotisivu.
Giuseppe Favalli

**Giuseppe Favalli** (s. 8. tammikuuta 1972 Orzinuovi, Italia) on italialainen jalkapalloilija, joka edustaa Italian Serie A'ssa pelaavaa AC Milania. Hän on pelipaikaltaan vasen pakki.

Favalli aloitti uransa vuonna 1988 Serie B'ssä pelaavassa Cremonesessa. Vuoden 1992 kesällä Lazio hankki italialaispuolustajan itselleen. Lazion kapteenina toimineesta Favallista tuli nopeasti fanien suosikki. Kesällä 2004 298 Laziossa pelatun ottelun jälkeen Favalli siirtyi Interiin.

Vuonna 2006 Favalli siirtyi ilmaisella siirrolla nykyiseen joukkueeseensa AC Milaniin, jonka kanssa teki 30. kesäkuuta 2008 asti ulottuvan sopimuksen.

## Saavutukset
* Nousu Serie A:han: 1989, 1991
* Italian Cup: 1998, 2005, 2006
* Serie A: 2000
* Cup-voittajien Cup: 1999
* UEFA Super Cup: 1999
* Italian Super Cup: 1998, 2000, 2005

## Aiheesta muualla
*Profiili 123football.comin sivustolla
Christer Gardell

**Christer Gardell** (s. 1960) on ruotsalainen liikemies. Gardell perusti pääomasijoitusyhtiö Cevian Capitalin vuonna 2002 ja on toiminut yhtiön johtavana osakkaana siitä lähtien. Vuosina 1996–2002 hän oli AB Custoksen pääjohtaja. Gardell on työskennellyt aikaisemmin Nordic Capitalissa ja McKinsey & Companyssa. Hän on myös Metso-konsernin hallituksen jäsen ja Skandian hallituksen puheenjohtaja. Gardell asuu Tukholmassa. 

Gardell vastusti vuoden 2003 kansanäänestyksessä Ruotsin liittymistä euroalueeseen, mutta myöhemmin hän on nähnyt euron parempana vaihtoehtona koska pitää Ruotsin kruunua heikkona valuuttana jonka seurauksena Ruotsin valuuttamarkkinoilla on liian vähän likviditeettiä ja näin Ruotsin-markkinat ovat sijoitusriski  

## Lähteet

## Aiheesta muualla
*
Dave Poulin

**Dave James Poulin** (s. 17. joulukuuta 1958 Timmins, Ontario, Kanada) on entinen jääkiekkoilija. Keskushyökkääjä Poulin pelasi National Hockey Leaguessa 13 kautta, kaudesta  kauteen , seuroinaan Philadelphia Flyers, Boston Bruins ja Washington Capitals. 724:ssä NHL:n runkosarjaottelussaan hän teki 205 maalia ja antoi 325 maalisyöttöä.

Ennen NHL-uraa hän pelasi vuosina 1978–1982 Notre Damen yliopiston yliopistojoukkueessa ja kaudella 1982–1983 Rögle BK:ssa Ruotsissa. 

## Saavutuksia
* Philadelphia Flyersin kapteeni 1984–1990
* pelasi ssa 1986 ja 1988
* pelasi NHL:n tähdistöjoukkueessa Rendez-vous ’87 -tapahtumassa Neuvostoliittoa vastaan
* Frank J. Selke Trophy 1987
* King Clancy Memorial Trophy 1993

## Lähteet
*
*
Isokylä (Salo)

**Isokylä** on Salon pieni kaupunginosa, joka sijaitsee valtatien 1 ja kantatien 52 risteyksessä. Alueella sijaitsee ainoastaan huoltoasema. Vieressä sijaitsevat asumukset kuuluvat jo Isokylän kyläalueeseen.

## Historiaa
Alue on ollut aikoinaan Kupilan ja Ruoksmäen peltoa, ja se rakennettiin samaan aikaan, kun valtatie 1 valmistui.

## Lähteet
Stéphane Guivarc’h

**Stéphane Guivarc'h** (s. 6. syyskuuta 1970 Concarneau) on ranskalainen jalkapalloilija, joka oli voittamassa Ranskan maajoukkueen mukana maailmanmestaruutta vuoden 1998 MM-kisoissa. Hän pelasi MM-kisoissa kuudessa Ranskan seitsemästä ottelusta mutta ei onnistunut kertaakaan maalinteossa vaikka oli kisoihin tullessaan kaksinkertainen Ranskan liigan maalikuningas.

Vuonna 1989 alkaneella ammattilaisurallaan Guivarc'h edusti Stade Brestoisia, Auxerrea, Rennesia, Newcastlea, Rangersia ja En Avant Guingampia.

## Lähteet
Hellboy

**Hellboy** on kuvitteellinen supersankari Dark Horse Comicsin julkaisemassa sarjakuvassa Hellboy. Hahmon loi Mike Mignola. Hellboy esiintyi ensimmäistä kertaa julkaisussa San Diego Comic-Con Comics #2 vuonna 1993. Guillermo del Toro on ohjannut Hellboysta kaksi elokuvaa: *[[Hellboy (elokuva)|Hellboy]]* (2004) ja *[[Hellboy II: The Golden Army]]* (2008). Näissä elokuvissa hahmo esitti Ron Perlman. Hahmosta tehtiin vuonna 2019 uusi elokuva, jossa hahmoa esittää David Harbour.

## Historia
Hellboy on olento jonka Grigori Rasputin toi Maahan Toisen maailmansodan viimeisinä hetkinä. Hellboy todisti, että ei ole paholainen vaan pieni paholaisen kaltainen olento jolla oli punainen nahka, sarvet, häntä ja valtava kivinen oikea käsi. Hänet nimesi professori Trevor Bruttenholm.

Hellboyn kasvatti Yhdysvaltain armeija sekä Paranormaalin Tutkimuksen ja Puolustuksen Toimisto (P.T.P.T.), englanniksi Bureau for Paranormal Research and Defense (BPRD), Yhdysvaltain agentiksi joka taistelee okkulttisia uhkia vastaan.

Aikuisena Hellboysta tuli PTPT:n tärkeimpiä agentteja yhdessä muutaman ihmisen ja teko-ihmisen kanssa. Hänen toverinsa olivat Kate Gorrigan, kansanperinteen professori New Yorkin yliopistosta, Abe Sapien, kalamainen humanoidi, Liz Sherman, pyrokineettinen nuori nainen ja Roger, valtava homonculus.

## Vastustajat
Hellboylla, kuten muillakin supersankareilla, on vastustajinaan joukkio erilaisia superroistoja ja konnia. Näistä merkittävimpiä ovat:
* Herman von Klempt &mdash; Natsi joka on Hellboyn ehkä kuuluisin vastustaja. Pukeutuu kaasunaamariin ja SS-univormuun. On kuollut jo vuosia aiemmin, mutta pystyy jatkamaan elämäänsä selkäänsä asennetun vieterin avulla.
* Grigori Rasputin &mdash; Venäläinen okkultisti joka toi Hellboyn Maahan
* Karl Ruprecht Kroenen &mdash; Natsitutkija joka oli mukana Rasputinin johtamassa Ragna Rok -projektissa. Herman von Klemptin vanha ystävä.
* Ogdru Jahad &mdash; Seitsemän muinaista lohikäärmettä jotka yrittävät tuhota Maan. Näiden vapauttaminen oli Ragna Rok -projektin päätavoite.
* Ogdru Hem &mdash; Ogdru Jahadien jälkeläisiä jotka janoavat ääretöntä voimaa.

## Julkaisuja suomeksi
* 
*
Uskelan Isokylä

**Isokylä** on kylä Salossa Uskelanjoen varressa Salon keskustasta hiukan Pertteliin päin. Sen alue ympäröi Salon Isokylän kaupunginosaa. Kylää halkovat moottoritie E18 ja kantatie 52. Alueella sijaitsee myös moottoritien E18 Isokylän tunneli, jonka pituus on 450 metriä. Isokylän alue rajoittuu entisiin Halikon ja Kuusjoen kunnanrajoihin sekä Uskelanjokeen. Isokylässä Munamäellä sijaitsee myös televisiomasto, jonka korkeus on 120 metriä maanpinnasta ja se lähettää maanpäällisiä digitv-lähetyksiä. 

## Historiaa
Isokylä on yksi Uskelan pitäjän vanhoista kylistä, ja se on aiemmin kuulunut Uskelan kuntaan, joka vuonna 1967 liitettiin Salon kaupunkiin. 

Isokylässä sijaitsi vielä 1800-luvulla Uskelan seurakunnan vanha emäkirkko, joka jouduttiin purkamaan vuonna 1825 Uskelanjoen maanvyörymän jälkeen koska osa kirkon alla olevasta maasta oli poissa.. Jäljellä on osa hautausmaata sekä vuonna 1749 valmistunut tapuli. 

Kylästä lohkaistiin vuonna 1935 osa, joka liitettiin silloiseen Salon kauppalaan.

Vuonna 1937 tapahtui siihenastinen suurin auto-onnettomuus Suomessa kun kuorma-auto syöksyi emäkirkon rotkoon ja 8 ihmistä kuoli. 

## Lähteet
Kutteri (elintarviketeollisuus)

**Kutteri** on nimitys elintarviketeollisuudessa mm. makkaran valmistukseen käytetylle laitteelle, jossa liharaaka-aine ja muut ainekset hienonnetaan ja sekoitetaan varsinaiseksi makkaramassaksi ennen kypsennystä.
Anjala

**Anjala** tarkoittaa seuraavia:

## Paikkoja

* Anjala, entinen Suomen kunta, nykyisin osa Kouvolaa 
* Anjala, Kouvolan kaupungin Anjalankosken suuralueen pienalue ja asuinalue, entinen Anjalan kunnan kirkonkylä
* Anjala, Salon kaupunginosa
* Anjala, kylä Salossa
* Anjala, kylä Sortavalan mlk:ssa
* Anjala, kylä Perniössä

## Henkilöitä

* Ari Anjala (s. 1958), suomalainen suunnistaja
* Outi Borgenström-Anjala (s. 1956), suomalainen suunnistaja
* Topi Anjala (s. 1984), suomalainen suunnistaja, Ari Anjalan ja Outi Borgenström-Anjalan poika

## Katso myös

Aihepiiriin liittyvät myös seuraavat:

* Anjalan kartano, kartano Kouvolassa
* Anjalan kirkko, kirkko Kouvolassa
* Anjalan koulu, koulu Kouvolassa
* Anjalan liitto, Ruotsin armeijan upseerien kapina kuningas Kustaa III:ta vastaan.
Kirk Muller

**Kirk Christopher Muller** (s. 8. helmikuuta 1966 Kingston, Ontario, Kanada) on entinen jääkiekon ammattipelaaja. Hyökkääjä Kirk Muller pelasi NHL:ssä 19 kautta vuosina 1984–2003. Muller toimi Carolina Hurricanesin päävalmentajana kevääseen 2014.

Hänen seurojaan NHL:ssä olivat New Jersey Devils, Montreal Canadiens, New York Islanders, Toronto Maple Leafs, Florida Panthers ja Dallas Stars.

## Saavutuksia
* edusti Kanadaa vuoden 1984 nuorten MM-kisoissa 
* edusti Kanadaa vuoden 1984 olympiaturnauksessa 
* edusti Kanadaa MM-kisoissa 1985, 1986, 1987 ja 1989 
* pelasi NHL:n tähdistöjoukkueessa Rendez-vous ’87 -tapahtumassa Neuvostoliittoa vastaan
* New Jersey Devilsin kapteeni 1987–1991
* Montreal Canadiensin kapteeni 1994–1995
Mälkiän sulku

**Mälkiän sulku** on Saimaan kanavan sulku Lappeenrannassa. Putouskorkeus on 12,4 metriä. Se on Saimaan kanavan korkein sulku. Mälkiän sulku on Saimaalta Suomenlahden suuntaan kuljettaessa ensimmäinen sulku, seuraava on Mustola. Sulun liikkuvat pollarit ovat sulun itäpuolella. Mälkiän sululla sijaitsee Saimaan kanavan kaukokäyttökeskus, josta voidaan suorittaa kaikkien kanavan sulkujen ja siltojen käyttö. Lisäksi Brusnitšnojen (suom. Juustila) sululta voidaan suorittaa kolmen alimman sulun käytöt.

Mälkiän sulun lähellä on vanha kanava museoituna, puisto ja muistopatsas. Pysäköintialueella on tiedotteita kanavasta ja sen historiasta.

Saimaan kanavan alkuperäiset, vuonna 1968 käyttöönotetut alaportit tulivat käyttöikänsä päähän ja ne uusittiin vuosien 2017–2019 aikana. Mälkiän sulun alaportit uusittiin kevättalvella 2017.

Mälkiän sulku ja sen pohjoispuolella sijaitseva asuinalue kuuluvat Lappeenrannan Mälkiän kaupunginosaan. 

Mälkiän sulun lähettyvillä kulkee valtatie 6 Mälkiän kanavasillalla noin 25 metrin korkeudella veden pinnasta.

## Lähteet

## Aiheesta muualla
* Väylävirasto - Saimaan kanava
* Suomen kanavat: Saimaan kanava - Mälkiän sulku 
* Mälkiän sulkuportit maailman suurimpia, Suomen Kuvalehti, 15.10.1932, nro 42, s. 22, Kansalliskirjaston digitaaliset aineistot
Isoveli (yhtye)

**Isoveli** on helsinkiläis-tamperelainen pop rock -yhtye, joka perustettiin vuonna 2011. Yhtyeeseen kuuluvat Antti Westman, Ville Moilanen, Jesse Valo, Eero Alasuutari ja Samuli Jokinen. 

## Historia

Yhtyeen perustanut kokoonpano tunnettiin vuosina 2004-2011 nimellä Brightboy. Se julkaisi kaksi englanninkielistä studioalbumia.
Brightboyn ensimmäiset demot saivat osakseen huomiota. Yhtyeen The Dead City Songs valittiin Soundin kuukauden demoksi ja yksi sen raidoista Yeah Yeah No No YleX:n tehobiisiksi.

Helsinki Music Company julkaisi tammikuussa 2006 brightboyn ensisinglen nimeltä 1989. Se keräsi hyvät arviot ja pysytteli YleX:n soittolistalla kuukausia. Kappale viihtyi myös Radio X3M:n, Uudella Kissin Radio Rogmon soittolistoilla.

*[[Love for the Streets]]* -albumi julkaistiin kesäkuussa 2006. Sen seuraaja In the Shadow of Trance Formers ilmestyi vuonna 2007. 

Vuonna 2011 yhtye vaihtoi nimekseen Isoveli ja alkoi tehdä suomenkielistä musiikkia.

Yhtye julkaisi syksyllä 2011 esikoissinglen Tanssi tai kuole, joka päätyi useaksi kuukaudeksi YleX:n soittolistalle. Kappale on kerännyt yli 83 000 klikkausta Youtubessa. Loppuvuodesta 2011 yhtye julkaisi singlenä myös kappaleen Koti-ikävä ei minnekään.

Isovelin suomenkielinen esikoisalbumi 2012 julkaistiin 7. maaliskuuta 2012 Exogenic Music Groupin kautta. Levyn yhteydessä julkaistiin kolmas single Aika olla valveilla, josta tehtiin myös musiikkivideo.

## Jäsenet
* Antti Westman – laulu, kitara
* Ville Moilanen – kitara
* Jesse Valo – bassokitara
* Eero Alasuutari – rummut
* Samuli Jokinen – kosketinsoittimet

### Live-kokoonpanon jäsenet
*Ilkka Ferm - tenori- ja baritonisaksofoni
*Martti Vesala - trumpetti
*Toni Kimpimäki - akustinen kitara, perkussiot ja taustalaulu

## Julkaisut
### Albumit
* *[[Love for the Streets]]* (2006)
* *[[In the Shadow of Trance Formers]]* (2007)
* *[[2012 (Isoveljen albumi)|2012]]* (2012)

### Singlet
* *[[Love for the Streets#1989|1989]]* (2006)
* *[[Love for the Streets#Vanity Fair|Vanity Fair]]* (2006)
* *Wheels of misfortune* (2007)
* *Tanssi tai kuole* (2011)
* *Koti-ikävä ei minnekään* (2011)
* *Aika olla valveilla* (2012)
* *Kolmatta linjaa takaisin* (2013)

### Demot
* *The Dead City Songs* (2005)
* *Promo 1* (2005)

## Lähteet

## Aiheesta muualla
* Brightboyn virallinen sivusto
* 
*
Torpvikin lentotukikohta

**Torpvikin lentotukikohta** oli Venäjän Itämeren laivaston 2. ilmailuprikaatin 4. Ilmailudivisioonan Granbodan lentoasemaan kuuluva laskusillalla varustettu lentoveneiden lentotukikohta ensimmäisessä maailmansodassa.
Love for the Streets

**Love for the Streets** on suomalaisen Brightboy-yhtyeen debyyttialbumi. Albumi julkaistiin 7. kesäkuuta 2006. Kappaleet "1989" ja "Vanity Fair" julkaistiin singlenä, ja jälkimmäisestä kuvattiin myös musiikkivideo. __notoc__

Albumi nousi Suomen virallisen listan sijalle 33.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Antti Westman – laulu, kitara
* Ville Moilanen – kitara
* Henri Bertel Lidsle – bassokitara
* Eero Alasuutari – rummut
* Sami Suova – kosketinsoittimet

## Singlet
### 1989
# 1989
# 1989 (Samisu Remix)

### Vanity Fair
# Vanity Fair
# Yeah Yeah No No

Ilmestyi 24. toukokuuta 2006.

## Arvostelut
* Helsingin Sanomat: 
* PopMatters: 
* Soundi: 
* Stara.fi: 

## Lähteet
Jurmon lentotukikohta

**Jurmon lentotukikohta** Jurmossa Korppoossa nykyisen Paraisten alueella oli ensimmäisessä maailmansodassa Venäjän Itämeren laivaston 2. Ilmailuprikaatin 5. ilmailudivisioonan Turun Vähä-Heikkilän lentoaseman ja Jungfrusundin lentoaseman toimintaan liittyvä laskusilta, jota käytettiin lentoveneiden toimintaa tukemaan.

Jurmossa oli yksi puinen lentokonehalli. Tukikohtaa miehitettiin vain satunnaisesti käytön tarpeiden mukaan.
Lappohjan lentotukikohta

**Lappohjan lentotukikohta** oli Venäjän Itämeren laivaston 2. Ilmailuprikaatin 5. ilmailudivisioonan Turun Vähä-Heikkilän lentoaseman ja Jungfrusundin lentoaseman toimintaan liittyvä laskusilta, mitä käytettiin lentoveneiden toimintaan tukemaan. Tukikohdassa ei ollut pysyvää miehitystä, vaan siellä oli henkilöitä vain käytön tarpeiden mukaan. Tukikohdassa oli yksi puinen lentokonehalli.
Mäntyluodon lentotukikohta

**Mäntyluodon lentotukikohta** Mäntyluodossa Porissa oli Venäjän Itämeren laivaston 2. Ilmailuprikaatin 5. ilmailudivisioonan Turun Vähä-Heikkilän lentoaseman ja Jungfrusundin lentoaseman toimintaan liittyvä laskusilta, jota käytettiin lentoveneiden toimintaan tukemaan. Päinvastoin kuin kahdella muulla lentoasemien toimintaa tukevilla tukikohdissa, ei Mäntyluodon tukikohdassa ollut puurakenteista lentokonehallia, vaan ainoastaan kaksi laskusiltaa.
Jungfrusundin lentoasema

**Jungfrusundin lentoasema** oli Venäjän Itämeren laivaston 2. ilmailuprikaatin 4. lentodivisioonan toinen lentoasema Turun Vähä-Heikkilän lentoaseman lisäksi. Lentoasemilla oli lentotukikohtinaan Jurmon, Lappohjan sekä Mäntyluodon laskusillat lentoveneilleen.

Jungfrusundin lentoasema sijaitsi Dragsfjärdin Söderlångvikissä. Siellä oli kaksi puista lentokonehallia, ja alueella palveli 100 sotilasta.

Lentoasema oli toiminnassa vuosina 1916–1918. Valkoiset ottivat aseman haltuunsa 28. huhtikuuta 1918. Aseman puurakennukset purettiin ja myytiin pois vuoden 1918 aikana.

## Lähteet
Football Manager

**Football Manager** on nykyään Sports Interactiven kehittämä ja Segan julkaisema jalkapallomanageripelisarja. Pohjois-Amerikassa sarja tunnettiin vuosina 2004-2008 nimellä **Worldwide Soccer Manager**.

Alkuperäinen, Kevin Tomsin Addictive Gamesille kehittämä, *Football Manager* -peli julkaistiin ZX Spectrum -kotitietokoneelle vuonna 1982. Suositusta pelistä tehtiin versiot muun muassa Amstrad CPC:lle, Commodore 64:lle ja Amigalle, ja se sai jatko-osat *Football Manager 2* (1988), *Football Manager World Cup Edition* (1990) ja *Football Manager 3* (1993). Viimeinen, ilman Tomsia tehty osa menestyi huonosti, ja pelisarjan julkaiseminen päättyi.

Veljekset Paul ja Oliver Collyer alkoivat kehittää *[[Championship Manager]]* peliä opiskelun lomassa harrastuksena ja ensimmäinen versio julkaistiin 1992. Sittemmin veljekset perustivat Sports Interactive pelistudion ja jatkoivat Championship Managerin pelin kehittelyä ja vuosittaista julkaisutahtia aina vuoteen 2004 saakka. Sports Interactive ajautui sopimusriitoihin pelin julkaisijan Eidoksen kanssa vuonna 2004, jolloin tehdyn sopimuksen myötä Eidos sai oikeudet pelin nimeen ja Sports Interactive koodiin. Vanhan *Championship Managerin* pohjalta Sports Interactive herätti *Football Manager* -nimen uudelleen eloon *Football Manager 2005* -pelin muodossa vuonna 2004, minkä jälkeen sarja on saanut vuosittain uuden osan. 

Vuodesta 2006 lähtien pelistä on julkaistu myös PSP-käsikonsolille tarkoitettu *Football Manager Handheld* -versio. *Football Manager Live* oli Sports Interactiven vuonna 2008 julkaistu nettimoninpeli (MMOG), joka ei lyönyt itseään läpi.

Vuoden 2025 julkaisusta alkaen mukaan on otettu myös naisjoukkueita. Lopulta kuitenkin koko 2025 jäi julkaisematta, FM2026 julkaistaan syksyllä 2025.

## Pelit
; Alkuperäinen sarja
* *[[Football Manager (videopeli)|Football Manager]]* (1982)
* *Football Manager 2* (1988)
* *Football Manager 3* (1992)

; Uudempi sarja
* *Football Manager 2005*
* *Football Manager 2006*
* *Football Manager 2007*
* *Football Manager 2008*
* *Football Manager 2009*
* *Football Manager 2010*
* *Football Manager 2011*
* *Football Manager 2012*
* *Football Manager 2013*
* *Football Manager 2014*
* *Football Manager 2015*
* *[[Football Manager 2016]]*
* *Football Manager 2017*
* *Football Manager 2018*
* *Football Manager 2019*
* *Football Manager 2020*
* *Football Manager 2021*

; Muut
* *Football Manager Mobile*
* *Football Manager Live*
* *Football Manager Online*

## Lähteet

## Aiheesta muualla
* Alkuperäinen pelisarja MobyGamesissä 
* Uudempi pelisarja MobyGamesissä 
* ''Football Manager'' sivusto 
* ''Football Manager'' Sports Interactiven sivustolla 
* Football Manager Suomi
WSC

**WSC** voi tarkoittaa seuraavia:
* WonderSwan Color, käsikonsoli
* World Sportscar Championship, autourheilusarja
* Snookerin maailmanmestaruusturnaus (*World Snooker Championship*)
PKC Group

**PKC Group Oy** on suomalainen entinen pörssiyhtiö, joka toimii kansainvälisesti päätoimialueillaan johdinsarjatuotannossa ja elektroniikan sopimusvalmistajana. Yrityksen päätuotteina ovat hyötyajoneuvojen johdinsarjat. Vuonna 2017 intialainen Motherson Sumi Systems Limited (MSSL) osti PKC Groupin koko osakekannan ja yhtiö poistui pörssistä.

PKC suunnittelee, valmistaa ja integroi räätälöityjä sähkönjakelujärjestelmiä ja niihin liittyviä arkkitehtuurikomponentteja, ajoneuvoelektroniikkaa, johtoja ja kaapeleita erityisesti kuorma- ja linja-autoihin, kevyisiin ja vapaa-ajan ajoneuvoihin, rakennuskoneisiin sekä maatalous- ja metsätalouslaitteisiin. Lisäksi PKC suunnittelee ja valmistaa sähkökaappeja ja sähkönjakelujärjestelmiä johtaville kiskokaluston valmistajille.

Yhtiöllä on tehtaita Brasiliassa, Meksikossa, Kiinassa, Puolassa, Virossa, Serbiassa, Venäjällä, Liettuassa, Englannissa ja Arabiemiraateissa.    

## Historiaa

Vuonna 1969 Oy Nokia Ab:n omistama *Pohjolan Kaapeli Oy* perusti Kempeleeseen autojen johdinsarjoja valmistavan tehtaan. Uusi tehdas toimitti samaan aikaan perustetulle Uudenkaupungin autotehtaalle johdinsarjoja.

Pohjolan Kaapeli, jolla oli myös Oulun Ruskossa toimivat käämilanka-, asennusjohto- ja telekaapelitehtaat, fuusioitiin Nokia Kaapeliin vuonna 1981. Johdinsarjojen tuotanto yhtiöitettiin omaksi yhtiökseen vuonna 1990, jolloin sen nimeksi tuli *Nokia Johdinsarjat Oy*. Nokian keskityttyä yhä enemmän telekommunikaatioon, johdinsarjatehdas myytiin toimivalle johdolle toimitusjohtajanaan Tom Hakalax.

*PK Cables Oy* perustettiin kesäkuussa 1994 ja kolmen vuoden kuluttua yritys listautui Helsingin pörssiin. PKC Group Oyj nimi oli käytössä vuodesta 2000 lähtien.

Huhtikuussa 2008 PKC Group vaihtoi toimitusjohtajaa kun Mika Karin tilalle nimitettiin hallituksen silloinen puheenjohtaja Harri Suutari. Talousjohtaja Sami Klemola erosi tehtävästään kesäkuussa 2008. 
	
Syksyllä 2008 PKC Group hankki saksalaisen MAN:in Puolan johdinsarjaliiketoiminnan 20 miljoonalla eurolla. Maaliskuussa 2009 yhtiö ilmoitti irtisanovansa 150 henkilöä ja sulkevansa Kempeleen tehtaansa.
	
Syksyllä 2011 PKC osti yhdysvaltalaisen johdinsarjavalmistaja AEES inc:n noin 110 miljoonan käteissummalla. Yrityskaupan myötä yhtiön työntekijämäärä kasvoi yli 13 000:lla.

## Kirjallisuutta
* P. Haapanen, H. Paronen & H. Karlsson: *Aika matka. Nokia kaapeli 75 vuotta.* Vantaa 1987.
* Kulju, Mika: *Suomalaisen alihankintateollisuuden uranuurtaja, PKC Group 1969–2004.* PKC Group 2004. .

## Lähteet

## Aiheesta muualla
* PKC Groupin verkkosivusto
Amancio

**Amancio** on espanjalainen ja portugalilainen etu- ja sukunimi. Se on muun muassa seuraavien henkilöiden nimi:

* Amancio Amaro, espanjalainen jalkapalloilija
* Amancio Ortega, espanjalainen muotialan yrittäjä ja Espanjan rikkain henkilö (Forbes 2004)
* Ebert William Amâncio (Betão), brasilialainen jalkapalloilija.
Ohmimakkara

**Ohmimakkara** (myös **sähkömiehenmakkara**) on temppu, jossa makkaraa kuumennetaan johtamalla 230 V sähkövirtaa pistorasiasta sen läpi. Menetelmä voi olla hengenvaarallinen, jos sitä ei suoriteta sähköturvallisissa olosuhteissa.
## Lähteet
Alfred Norrmén

**Johan Alfred Norrmén** (22. huhtikuuta 1858 Ylöjärvi – 6. heinäkuuta 1942 Helsinki) oli helsinkiläinen pankinjohtaja, valtiopäivämies ja pitkäaikainen kunnallispoliitikko.

## Suku
Alfred Norrmén kuului Norrménin aatelissukuun. Hänen isänsä oli senaattori ja salaneuvos Oscar Norrmén ja äiti Selma Emelie Stjernvall (1837–1917), joka oli insinöörikenraalimajuri, Lielahden kartanon ratsutilan omistaja Claes Alfred Stjernvallin (1803–1869) ja Selma Aurora von Kraemerin (1803–1888) viides tytär. Alfred Norrménin äidinpuoleinen isoisä, majuri Casper Henrik von Kræmer (1764–1819) aateloitiin vuonna 1818. 

Norrménin puoliso vuodesta 1884 oli ruotsalainen Eliza Ida Eva Pauliina Björkstén (1860–1928), joka oli Clas Gustaf Richard Björksténin (1824–1889) ja Paulina Concordia Elisabet Trotzigin (1831–1889) tytär ja kotoisin Göteborgista. Heillä oli viisi lasta: vuonna 1885 pienenä kuollut poikalapsi; varatuomari Gustaf Alfred Norrmén (1886–1940); Martha Norrmén Zilliacus (1888–1944); Oskar Richard Norrmén (1890–1929) ja Anna Margaretha (Maggie) Norrmén Procopé (1893–1956). 

## Työura
Alfred Norrmén valmistui hovioikeuden auskultantiksi vuonna 1880 ja toimi sitten asianajajana Helsingissä vuodesta 1882 vuoteen 1890, jolloin hänet kutsuttiin Suomen Yhdyspankin johtokunnan jäseneksi. Hän toimi pankin pääjohtajana  vuosina 1907–1913 ja vaikutti merkittävästi tuolloin maan suurimman talletuspankin kehittymiseen.

Yhdyspankin pääjohtajana Alfred Norrmén vastaanotti viestejä ja varoituksia Tampereen konttorin pankinjohtaja Nils Idmanista. Norrmén oli todennut: "Kehenkä minä voin luottaa, jollen Idmaniin?" Suomen suurin pankkipetos paljastui Tampereen konttoriin tehdyssä yllätystarkastuksessa. Pankin sisäinen valvonta oli pettänyt täysin. Pääjohtaja Norrmén joutui eroamaan.

## Luottamustoiminta
Norrmén osallistui aatelissäädyssä sukunsa edustajana valtiopäiville vuonna 1885, 1888, 1891, 1894, 1897, 1899, 1900, 1904–1905 ja 1905–1906. 

Helsingin kaupungin rahatoimikamarin puheenjohtaja hän oli vuosina 1888–1889, kaupunginvaltuuston jäsen vuosina 1890–1918 ja puheenjohtaja vuosina 1904–1918. Hän oli myös vuonna 1910 perustetun Pörssiklubin ensimmäinen hallituksen puheenjohtaja. Vuosina 1919–1932 hän toimi kauppasopimuskomitean puheenjohtajana, vuosina 1912–1932 Suomen Teollisuudenharjoittajain paloapuyhdistyksen hallintoneuvoston puheenjohtajana sekä vuodesta 1928 alkaen kuolemaansa asti Finlayson & Co:n johtokunnan puheenjohtajana. Norrmén muistetaan myös Katajanokalla sijainneesta Norrménin talosta, jossa hän asui kuolemaansa saakka.

Kuten muistakin entisistä valtuuston puheenjohtajista, Helsingin kaupunki on maalauttanut Norrménista muotokuvan, joka on esillä Helsingin kaupungintalossa. Sen on maalannut vuonna 1919 Eero Järnefelt.

## Lähteet

## Aiheesta muualla
* 
* Pieni Tietosanakirja
* Kuva Norrménin talosta
Pörssitalo

**Pörssitalo** tarkoittaa pörssin käytössä olevaa rakennusta. Sillä voidaan viitata muun muassa seuraaviin yksittäisiin rakennuksiin:

*Helsingin pörssitalo
*Kööpenhaminan pörssitalo Børsen
*Oslon pörssitalo 
*Tukholman pörssitalo eli Börshuset
*Palais Brongniart, entinen Pariisin pörssitalo
Kullervo Killinen

**Paolo Kullervo Killinen** (15. maaliskuuta 1912 Rooma, Italia – 18. helmikuuta 1994 Helsinki) oli suomalainen valtiotieteilijä, kommodori ja valtiotieteen tohtori. Hän toimi merivoimien palveluksessa vuosina 1934–1960. Sen jälkeen hän siirtyi Suomen Tietotoimiston toimitusjohtajaksi vuosiksi 1961-1972. Hän oli perehtynyt erityisesti kansainväliseen politiikkaan. Ulkopoliittinen Instituutti myöntää hänen muistokseen perustetun Kullervo Killinen -palkinnon merkittävälle tutkijalle, joka osallistuu aktiivisesti kansainvälistä politiikkaa koskevaan keskusteluun ja jonka ajatukset ansaitsevat huomiota Suomessa. Ensimmäisenä sen sai brittiläinen historioitsija Timothy Garton Ash vuonna 2006.

Killinen toimi puheenjohtajana lukuisissa yhdistyksissä ja järjestöissä, esimerkiksi Meriupseeriyhdistys, Saaristomeren kadettipiiri, Valtiotieteellinen yhdistys, Laivaston kilta, Suomi Merellä -säätiö, Purjelaivasäätiö, Suomenlahden Nuorisopurjelaivat Oy, Jertec Oy, Pyhän Konstantinus Suuren ritarikunnan kv. neuvosto, sekä lukuisat maanpuolustuskillat.

Killinen sai urallaan muun muassa Puolustusvoimain hopeisen ja kultaisen ansiomitalin, Laivaston Killan kultaisen ansiomerkin, SVUL:n kultaisen ansiomerkin, Meriupseeriyhdistyksen kultaisen ansiomerkin. Hänet nimitettiin myös Teksasin laivaston kunnia-amiraaliksi.

Kullervo Killisen vanhemmat olivat arkkitehti Väinämö Killinen ja Aino Ester Immonen.

## Teoksia
*Demokratia ja totaalinen sota, tutkimus poliittis-sotilaallisen sodanjohdon teoriasta, järjestelystä ja toiminnasta, 1956
*Kannella kun fregatin, 1991
*Kansainvälinen politiikka 1–2,   	
*Kansallinen etu ja kansainvälinen kehitys, 1967
*Laivat puuta, miehet rautaa moottoritorpedoveneiden taistelut Suomenlahdella 1941–1944, Orvo Peuranheimo, Jouko Pirhonen, Kullervo Killinen, 1956
*Maailman tapahtumat (toim.) 1964, 1965, 1966, 1967	
*Miekka tuppeen poliittisen ja sotilaallisen johdon dualismi Suomen sodissa 1939–1944, 1983
*Pääsihteerikilpa, putosiko Max Jakobson – vai putosiko Suomi?, 1973
*Puolueettomuuden miekka suomen puolustuskysymyksen tarkastelua, 1964
*Sprengtportenin linja, Suomen turvallisuuspolitiikan alkuvaiheita, 1988
*Suomen tie sotaan 1940–41, 1975
*Tasavallan kulissimiehenä, 1974
*Tie kansainväliseen turvallisuuteen liitteenä katsaus nykyiseen turvallisuustutkimukseen, 1965

## Lähteet

## Aiheesta muualla
* UPI
* YLE Elävä arkisto
Zé Castro

**Zé Castro**, koko nimeltään **José Eduardo Rosa Vale Castro** (s. 13. tammikuuta 1983 Coimbra, Portugali) on portugalilainen entinen jalkapalloilija. Hän on pelipaikaltaan toppari. 

Vuosina 2003–2006 Zé Castro edusti Portugalin Superliigassa pelaavaa Académicaa. Vuonna 2006 hän liittyi Atléticon riveihin, josta hänet lainattiin Deportivoon kesällä 2008. Kauden jälkeen hän siirtyi pysyvällä siirrolla Deportivoon.
Anjala (Salo)

**Anjala** on Salon kaupunginosa, joka käsittää Mahlakankareen asuntoalueen ja Anjalan asuntoalueen. Alue rajoittuu Inkereentiehen, Uskelanjokeen, Greulantien kautta puistojen halki seututiehen 110 ja Mahlakankareen reunaa takaisin Inkereentielle. Alueella sijaitsee Anjalan koulu. Anjala on saanut nimensä Anjalan kylästä, joka sijaitsee kaupunginosan pohjoispuolella Tupurissa.

## Lähteet
PTT

**PTT** tarkoittaa seuraavia asioita:

* pikayhteys, PTT, englannin sanoista *Push-to-talk*, puheyhteyden muoto
* Pellervon taloustutkimus, PTT, suomalainen voittoa tavoittelematon laitos
* Pientaloteollisuus PTT ry, eräiden suomalaisten puu-, hirsi- ja kivitaloyritysten yhdistys.
* polytrimetyleenitereftalaatti, PTT, polyestereihin kuuluva polymeeri.
Horn (Salo)

**Horn** on Salon kaupunginosa aivan ydinkeskustassa. Se rajoittuu Salonjokeen, Horninkatuun, Vähäjokeen, rantarataan ja päättyy lähelle Kirjolansiltaa.

## Historiaa
Alueella on Salon tori, jolla on pitkä perinne markkinapaikkana. Ensimmäinen virallinen toripäivä oli lauantai 14. syyskuuta 1886.

## Lähteet
Kotkan lentotukikohta

**Kotkan lentotukikohta** rakennettiin vuonna 1917 Venäjän Itämeren laivaston 2. ilmailuprikaatin laskusillaksi.
Timothy Garton Ash

**Timothy Garton Ash** (s. 12. heinäkuuta 1955) on brittiläinen historioitsija. Hän on kirjoittanut kahdeksan ajankohtaista politiikkaa käsittelevää teosta, joissa hän kartoittaa Euroopan muuttumista kuluneen neljännesvuosisadan aikana. Ulkopoliittinen Instituutti myönsi hänelle ensimmäisen Kullervo Killinen -palkinnon vuonna 2006.

## Suomennetut teokset
* 

## Lähteet
Eagar

**Eagar** on Apachen piirikunnan suurin kunta Arizonassa, Yhdysvalloissa. Vuonna 2006 Eagarissa asui 4&nbsp;126 henkilöä. Kunnan tämänhetkinen pormestari on Sandra Burk. Eagar on tunnettu turismin ansiosta. 

## Väestö

Vuoden  väestönlaskennan aikaan, Eagarissa asui 4&nbsp;033 henkilöä ja siellä oli 1&nbsp;344 taloutta ja 1&nbsp;073 perhettä. Väestötiheys oli 137,3/km². Eagarissa oli 1&nbsp;713  asuntoa, joiden keskimääräinen tiheys oli 58,3 asuntoa/km².

Asukkaista 87,08% on valkoisia, 0,42%  afroamerikkalaisia, 3,35% intiaaneja, 0,12% aasialaisia, 0,35% Tyynenmeren saarilta kotoisin olevia, 4,91% muita ja 3,77% monirotuisia. Hispaanoja oli 13,98% väestöstä.

Eagarissa oli 1&nbsp;344 kotitaloutta joista 45,7% asui alle 18-vuotiaita lapsia, 35,5% asui yhdessä asuva aviopari ja 20,1% oli perheettömiä. 7,3% oli yksin asuvia yli 65-vuotiaita. Talouksien keskimääräinen koko oli 2,99 henkilöä, ja perheiden keskimääräinen koko oli 3,38 henkilöä. 

Sataa naista kohden Eagarissa oli 95,7 miestä. Jokaista sataa yli 18-vuotiasta naista kohden, Eagarissa oli 91,8 yli 18-vuotiasta miestä.

Mediaanipalkka taloutta kohden oli 37&nbsp;378 Yhdysvaltain dollaria, ja mediaanipalkka perhettä kohden oli 41&nbsp;250 Yhdysvaltain dollaria. Miesten mediaanipalkka oli 36&nbsp;111 Yhdysvaltain dollaria, ja naisten 21&nbsp;274 Yhdysvaltain dollaria. Noin 7,8% perheistä ja 7,4% väestöstä eli köyhyysrajan alapuolella, heistä 5,8% oli alle 18-vuotiaita ja 10,0% yli 65-vuotiaita.

### Ikäjakauma

Eagarissa asuvien ikäjakauma prosentteina vuonna 2000:
*0-18: 36,2%
*18-24: 7,6% 
*25-44: 23,5%
*45-64: 23,5%
*65- : 9,2%
Väestön mediaani-ikä oli 33 vuotta.

### Kielet

Apachessa asuvista puhui vuonna 2000:
*navajoa 58,3%
*englantia 38,3%
*espanjaa 2,7%

## Lähteet
Vähäjoki (Salo)

**Vähäjoki** on joki, joka virtaa Salon kautta Salonjokeen. Vähäjoki saa alkunsa puroista, joista yksi tulee Sirkkulan alueelta ja toinen Tupurin metsästä. Vähäjoen virtaama on kuivaan aikaan pieni. Joki virtaa golfkentän läpi ja tulee puiston kautta keskustaan. Puistoon on rakennettu jokeen keinotekoinen saareke ja joessa viihtyy sen luona vesilintuja.

## Aiheesta muualla
Robin Tunney

**Robin Tunney** (s. 19. kesäkuuta 1972 Chicago, Illinois) on yhdysvaltalainen näyttelijä. Hän on esittänyt rooleja teatterissa, televisiossa sekä elokuvissa.

Tunney muutti 18-vuotiaana Los Angelesiin ja sai muutamia televisiorooleja. Tunneyn läpimurto oli itsetuhoisen teini-ikäisen rooli vuonna 1995 ensi-iltansa saaneessa elokuvassa *[[Empire Records – menoa ja musaa]]*. Tämän jälkeen hän sai ensimmäisen pääosaroolinsa elokuvasta *[[Noitapiiri (elokuva)|Noitapiiri]]*. Tunney sai vuonna 1997 Venetsian elokuvajuhlien parhaan naisnäyttelijän palkinnon Bob Gossen elokuvasta *[[Niagara, Niagara]]*.

Tunney on esiintynyt myös *[[Pako]]*-televisiosarjassa asianajaja Veronica Donovanina, joka käy taistelua Lincoln Burrowsin kuolemantuomion taustalla olevan salaliiton paljastamiseksi. Vuosina 2008–2015 hän näytteli *[[Mentalist]]*-televisiosarjassa.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
Amaury Nolasco

**Amaury Nolasco Garrido** (s. 24. joulukuuta 1970 Puerto Rico) on puertoricolaissyntyinen yhdysvaltalainen näyttelijä. Hän on näytellyt Fernando Sucren roolia vankilasarjassa *[[Pako]]*. Hän on näytellyt myös elokuvissa *[[2 Fast 2 Furious]]*, *[[Transformers (elokuva)|Transformers]]*, *[[Max Payne (elokuva)|Max Payne]]* ja *[[Street Kings]]*.

## Yksityiselämä
Puerto Ricossa syntynyt Amaury Nolasco opiskeli yliopistossa biologiaa ja aikoi lääkäriksi, kunnes eräs ohjaaja pyysi häntä mukaan televisiomainokseen. Useiden pienten roolitöiden jälkeen hän muutti New Yorkiin. Hän valmistui American British Arts School -teatterikoulusta. Sen jälkeen hän on saanut merkittävämpiä rooleja.

## Filmografia

## Palkintoehdokkuudet
*ALMA-palkinto (2006, 2008)
*Teen Choice -palkinto (2006)

## Aiheesta muualla
*
Olhão

**Olhão** on Portugalin kunta ja kaupunki Faron piirissä Algarven alueella. Sen pinta-ala on noin 131 neliökilometriä ja väkiluku 45&nbsp;452 (vuonna 2024). Kunnan väestötiheys on siten 347 asukasta neliökilometrillä.

Olhãon pormestari on António Pina. Kunnan juhlapäivä on 16. kesäkuuta. 

## Lähteet

## Aiheesta muualla

* Kunnan internetsivut
Kotimaan kasvot

**Kotimaan kasvot** on sekakuoro Suomen Laulun vuonna 1998 julkaistu albumi, jolla on sekä maakuntalauluja että muita tunnettuja kuorolauluja. Kapellimestarina on Timo Nuoranne.

Levy on äänitetty Riihimäen varuskunnan kirkossa 30.1.–1.2.1998, 28.2.1998. Tuottaja: Matti Apajalahti.

## Kappaleet

Levyn kansivihossa ovat laulujen sanat.

## Lähteet

CD-levy FINLANDIA 3984-21559-2 (Warner Music Finland Oy, 1998)
Najeeb Halaby

**Najeeb Halaby** (; 19. syyskuuta 1915 &ndash; 2. heinäkuuta 2003) oli yhdysvaltalainen liikemies ja valtion virkamies sekä Jordanian kuningattaren Noor al-Husseinin isä.

Halaby syntyi Dallasissa, Texasissa Najeeb Elias Halabyn, syyrialaisen kristityn ja Laura Wilkins Halabyn poikana. Hän opiskeli Stanfordin yliopistossa ja Yalen yliopistossa lakia. Toisen maailmansodan aikana hän oli laivastossa lentäjänä. 

Vuosina 1961–1965 hän oli töissä Yhdysvaltain siviili-ilmailulaitoksessa ja vuosina 1969–1972 Pan Amin pääjohtajana. Hän oli mukana vuonna 1970, kun ensimmäinen Boeing 747 lensi Atlantin yli. 

Halaby oli naimisissa kolme kertaa. Ensimmäinen vaimo oli Doris Carlquist. He erosivat vuonna 1977. He saivat kolme lasta:

* Elizabeth "Lisa" (myöhemmin Noor al-Hussein)
* Christian
* Alexa

Halabyn toinen vaimo oli Jane Allison Coates vuosina 1980&ndash;1996. Kolmas vaimo oli Libby Anderson Cater, jonka kanssa hän asui aina kuolemaansa asti.
Kaarina Valoaalto

**Kaarina Valoaalto** (oik. **Kaarina Aalto**) (25. toukokuuta 1948 Västerås – 26. maaliskuuta 2021 Joutsa) oli suomalainen kirjailija. Hän tuli tunnetuksi omintakeisesta, lokeroita kaihtavasta kirjoitustyylistään, jossa yhdistyivät proosa ja runous.

## Elämä
Valoaalto varttui nelilapsisessa perheessä Helsingin Töölössä. Hän julkaisi esikoisrunoteoksensa *Ei muuta kuin hiukset päässä* vuonna 1980. Valoaalto viihtyi kaupunkia enemmän luonnon rauhassa, joten hän muutti 1990-luvun vaihteessa Toivakkaan joen rannalla sijaitsevalle syrjäiselle maatilalle. Maatilallaan hänellä oli mm. kanoja, ankkoja, hanhia ja kissoja.

Ahkeran kirjoittamisen lisäksi Kaarina Valoaallon kiinnostuksenkohteisiin kuuluivat maalaaminen ja eläintenhoito. Taiteellisen uran lisäksi Valoaalto työskenteli Emmaus-liikkeessä vieraillen eri puolilla Etelä-Amerikkaa.

Kaarina Valoaalto eli kuolemaansa saakka rekisteröidyssä parisuhteessa meksikolaisen Mercedes Alban kanssa. Heidän tuttavuutensa alkoi kirjeenvaihdolla vuonna 1987, jolloin Alba oli 17-vuotias. Valoaalto ja Alba tapasivat ensimmäistä kertaa vuonna 2006 ja samana vuonna Alba muutti asumaan Valoaallon luokse Suomeen.

## Kuolema
Valoaalto sairastui rintasyöpään vuonna 2017 ja kuoli sairauden uuvuttamana 26.3.2021.

## Teokset
### Kaunokirjallinen tuotanto

;Runoteokset
*Ei muuta kuin hiukset päässä: runoja (Otava, 1980)
*Poloneesi keskeneräisestä Bagdadista: runoja (Otava, 1981)
*Suomalainen selluliittipolvi Andeilla: runoja (Otava, 1982)
*Minä pieni krysoliitti: runoja (Otava, 1983)
*Kaikki suuret naiset olette jättäneet minut (Arthouse, 1988)
*Aivojen heliotrooppinen kirkkaus (Kirjayhtymä, 1993)
*Sirkus Swedenborg: runoja (Kirjayhtymä, 1995)
*Patsastuma matriarkaatin jalustassa (ntamo, 2010)
*Banana Split (Poesia, 2020)
*Äimän käki (Poesia, 2021)
;Proosateokset
*Kapteeni: katkotahtista lyhytproosaa (Otava, 1982)
*Huono iho (Otava, 1986)
*Mystikko (Arthouse, 1988)
*Sisilisko ja minä: Eva Blitzin tarina (Kirjayhtymä, 1991)
*Räppiä saarnaspöntöstä ja muita asetelmia (Kirjayhtymä, 1997)
*Pannunmyssy (Kopijyvä, 2000)
*Einen keittiö, Eines kök : kaunokirjallisia tunnelmapaloja (Tammi, 2002 )
*Nooakan parkki (Tammi, 2005)
*Avantgarderob ja muuta irtaimistoa (Tammi, 2008)
;Kuunnelmakäsikirjoitus
*Sisiliskotarinoita: kuunnelma; Erja Manto ja Radioteatteri Kaarina Valoaallon romaanin pohjalta. (Yleisradio, 1991)

### Muu tuotanto
*Ramirez, Miriam Soledad, Valoaalto, Kaarina & Streng, Anne: *Vapaan kanan käsikirja* (M. S. Ramirez, 1992) 
*Valoaalto, Kaarina, Krivulin, Viktor, Tihmeneva, Tatjana, Laitinen, Markku & Peuranen, Erkki: *S vetki sryvaetsâ zvuk : antologiâ pisatelej central'noj Finlândii* (Pietari-säätiö & Keski-Suomen läänin taidetoimikunta, 1994)
*Ramirez, Miriam Soledad, Valoaalto, Kaarina & Streng, Anne: *Veden aateliset : kesyjen vesilintujemme hoito-opas* (Art House, 1996)
**Fanerinen matkarasia – tutkielma arkkitehti Wivi Lönnistä* (näytelmäkäsikirjoitus, Jyväskylän Huoneteatteri, 1997)

## Lähteet
*Esittely 

### Viitteet

## Aiheesta muualla
*Arvostelu teoksesta Einen keittiö
*Arvostelu teoksesta Einen keittiö
*Haastattelu
*Kirja-arvostelu Einen keittiö